
Eselamu aleikum. Imam prijateljicu koja bi željela da joj odgovorite na pitanje (ona nema pristupa internetu). Njeno pitanje glasi «Da li je ***[haram](https://pitajucene.com/search/haram/questions/ "Pretraži pitanja o haramu")*** čitati o lošim stvarima? Ukoliko jeste, šta da učinim kako bi se iskupila za počinjeno djelo?» Molim odgovorite mi što prije!


* 
* 
* 
* 
* 
* 
* 

 
Šerijatski stav o čitanju tekstova sa seksualnim sadržajem i gledanja razvratnih slika ?

lava i zahvala pripadaju Allahu. Jedan od ciljeva šerijata jest to da zaštiti ljudsku čast i da čuva porijeklo (da bi bilo zakonito). Iz ovog razloga propisan je ***[brak](https://pitajucene.com/search/Brak/questions/ "Pretraži pitanja o braku")***, a zabranjeni su blud i homoseksualizam. Zabranjene su također sve stvari koje vode ka navedenom kao što su gledanje u žene koje nisu mahrem (one koje nisu u bliskom srodstvu sa muškarcem), miješanje sa njima kao i osamljivanje sa njima. Nepropisno oblačenje i prijateljovanje sa drugim spolom također su zabranjeni. Cilj svega toga je spriječiti izazivanje strasti i usmjerivanjem istih ka načinu koji je dozvoljen umjesto dozvoljavanja da se strast ispolji na zabranjen način. Šerijatsko ***[pravilo](https://pitajucene.com/search/pravilo/questions/ "Pretraži pitanja o pravilima")*** kaže da sve što vodi ka ***[haram](https://pitajucene.com/search/haram/questions/ "Pretraži pitanja o haramu")*** djelima i samo postaje haram. Dakle sve što vodi ka izazivanju nedozvoljenih strasti i samo je po sebi haram, jer čovjeka odvodi u blud. Kada se strast razjari (isprovocira) to vodi bez sumnje tu osobu ka tome da pronađe način kako da zadovollji tu svoju strast i time počini nedozvoljeno djelo. Čitanje priča i magazina sa seksualnim sadržajem i gledanje razvratnih slika i filmova budi u čovjeku tu vrstu strasti i vodi ka zabranjenim djelima. Stoga te stvari nisu dozvoljene. Trebamo ih izbjegavati i klonuti ih se. Upozori svoju prijateljicu i reci joj da se pokaje time što će se kloniti takvih stvari i riješiti se loših knjiga, filmova i sl. Neka se pokaje radi onog što je učinila i neka od sad čini više dobrih djela nego prije. Molimo Allaha da sačuva našu čednost i podari nam dobro zdravlje. Molimo Ga da očisti naša srca i primi naše pokajanje, on je zaista Taj koji pokajanje prima, najmilostiviji.  

Šejh Muhammed ***[Salih el-Munedždžid](https://pitajucene.com/search/Muned%C5%BEd%C5%BEid/answers/ "Pretraži odgovore od šejh Muhammed b. Salih el-Munedždžid")*** – islambih.org 2000.-2001. god.


Preuzeto sa stranice:islamskiedukativni.wordpress.com


